Държавен вестник, бр. 85, 2009 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  85
дирекция „Финансово-стопанска дейност, 
човешки ресурси и информационни техно­
логии“ 
12
Специализирана администрация,
29
в т. ч.:
дирекция „Макроикономически анализи“
16
дирекция „Икономически растеж и макро­
икономическо моделиране“
13
11975
ПОСТАНОВЛЕНИЕ № 250
ОТ 19 ОКТОМВРИ 2009 Г.
за осигуряване на допълнителна субсидия 
на Национална компания „Железопътна 
инфраструктура“ за 2009 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителна субсидия 
в размер 6930 хил. лв. на Национална компания 
„Железопътна инфраструктура“ за 2009 г. за 
поддръжка и експлоатация на железопътната 
инфраструктура.
(2) За средствата по ал. 1 е приложена 
разпоредбата на чл. 17, ал. 1 от Закона за 
държавния бюджет на Република България 
за 2009 г.
Чл. 2. Средствата по чл. 1 да се осигурят 
за сметка на одобрените капиталови транс­
фери на Национална компания „Железопътна 
инфраструктура“ за 2009 г.
Чл. 3. Условията, редът и сроковете за 
предоставяне на средствата по ал. 1, както и 
контролът по тяхното разходване се уреждат 
с договорите по чл. 25, ал. 1 от Закона за 
железопътния транспорт при спазване изис­
кванията на Закона за държавните помощи.
Чл. 4. Министърът на финансите да извър­
ши налагащите се промени по централния 
бюджет за 2009 г. по реда на чл. 34 от Закона 
за устройството на държавния бюджет.
Заключителни разпоредби
§ 1. Постановлението се приема на осно­
вание чл. 28, ал. 1 от Закона за устройството 
на държавния бюджет.
§ 2. Изпълнението на постановлението се 
възлага на министъра на транспорта, инфор­
мационните технологии и съобщенията и на 
министъра на финансите.
§ 3. Постановлението влиза в сила от 
14 октомври 2009 г.
Министър-председател:
Бойко Борисов
Главен секретар на Министерския съвет:
Росен Желязков
11976
ПОСТАНОВЛЕНИЕ № 251
ОТ 21 ОКТОМВРИ 2009 г.
за определяне на условията и реда за предос­
тавяне на ваучери за обучение на безработни 
и заети лица по Приоритетни оси 1 и 2 по 
Оперативна програма „Развитие на човешките 
ресурси 2007 – 2013“
МИНИСТЕРСКИЯТ СЪВЕТ
П О С Т А Н О В И :
Чл. 1. (1) На безработни и заети лица – пред­
ставители на целевите групи по Приоритетни 
оси 1 и 2 от Оперативна програма „Развитие 
на човешките ресурси 2007 – 2013“, могат да 
се предоставят ваучери за обучение съглас­
но условията и изискванията на одобрени 
проекти. 
(2) Право да предоставя ваучери за обу­
чение по реда на постановлението има един­
ствено Агенцията по заетостта в качеството 
є на конкретен бенефициент по Оперативна 
програма „Развитие на човешките ресурси“ 
чрез Главна дирекция „Услуги по заетостта“ 
на Агенцията по заетостта.
Чл.  2. Ваучери за обучение могат да 
се предоставят в рамките на изпълнение 
на проекти, финансирани по процедури за 
директно предоставяне на безвъзмездна фи­
нансова помощ.
Чл. 3. (1) Лицата по чл. 1, ал. 1 могат да 
получат ваучери за обучение срещу подава­
не на заявление по образец, при условие че 
отговарят на критериите за допустимост на 
целевата група, приложими за конкретния 
проект. Критериите за допустимост на целевата 
група се публикуват на интернет страницата 
на Агенцията по заетостта.
(2) Образците на заявленията по ал. 1 се 
утвърждават от изпълнителния директор на 
Агенцията по заетостта или от упълномощено 
от него длъжностно лице за всеки отделен 
проект. В заявленията по ал. 1 задължително 
се попълват данни, които дават възможност за 
проверка на обстоятелствата, представляващи 
критерии за допустимост на целевата група 
за съответния проект.
(3) Предоставянето на ваучери по чл. 1 се 
извършва след проверка от териториалните 
структури на Агенцията по заетостта за съ­
ответствието на лицата, подали заявления по 
ал. 1, с критериите за допустимост на целевата 
група за съответния проект. Териториалните 
структури на Агенцията по заетостта инфор­
мират съветите за сътрудничество към тях за 
получените и за одобрените заявления. 
(4) Когато при стартирало обучение за обу­
чаващото се лице отпадне някой от критериите 
за неговата допустимост, при които то е било 
включено в обучение, лицето продължава да 
се обучава до приключване на обучението,